**מבלי לפגוע בזכויות**

‏‏ (‏‏‏תאריך) ‏‏

לכבוד

מר/גב' (שם פרטי ושם משפחה)

מנהל/ת הארנונה

**עיריית (שם העיר) או מועצה מקומית (שם המועצה) או מועצה אזורית (שם המועצה)**

ג.א.נ.,

הנדון: **בקשה לקבלת השגה בגין חיובי ארנונה ע"ש (שם המחזיק בנכס שמחוייב בארנונה)**

נכס שמספרו לצורכי ארנונה \_\_\_\_\_\_\_\_\_\_\_\_

הריני לפנות אליך כדלהלן:

1. ביום \_\_\_\_\_\_\_\_\_ נמסרה במחלקת הארנונה, **באמצעות מסירה אישית/דואר רשום,** השגה מטעם הח"מ כנגד חיוב הארנונה אשר הוטל בגין הנכס שבנדון.

מצ"ב העתק ההשגה וחותמת "נתקבל" על גביה מאגף המיסים בעיריית (שם העיר) או במועצה מקומית (שם המועצה) או במועצה אזורית (שם המועצה) ומסומן **כנספח א'**.

1. הואיל ועד ליום כתיבת מכתבי זה **חלפו למעלה מ- 90 ימים** וטרם נענתה ההשגה הרי שבהתאם לסעיף 4(ב) לחוק הרשויות המקומיות (ערר על קביעת ארנונה כללית) תשל"ו-1976 יש להורות על קבלת ההשגה במלואה.
2. אבקש להפנות בהקשר זה לפסה"ד שניתן בעמ"נ 221/05 **ז'ק קובה נ' מנהלת הארנונה בעיריית חולון** אשר קבע כי משחל איחור במתן התשובה להשגה, אף אם בן ימים מספר, יש להורות על קבלתה במלואה. פסה"ד לא נסתר ואף אושר ע"י ביהמ"ש העליון בבר"מ 2615/08 **מנהלת הארנונה בעיריית חולון נ' ז'ק קובה**.
3. כמו כן בפסק הדין בעת"מ 2445-09 **מרכז נופש "ספורטן" נ' עיריית פתח תקווה** (פורסם בנבו) שיצא מפי כב' בית המשפט המחוזי בתל אביב, בשבתו כבית משפט לעניינים מנהליים (25.4.10), חזר בית המשפט הנכבד על ההלכה לפיה כאשר חל איחור במתן מענה להשגה יש לראות בהשגה כאילו נתקבלה במלואה. בית המשפט הנכבד דן באותו מקרה באיחור בן שבוע ימים מתום מועד הארכה בת 30 הימים, שניתנה למנהל הארנונה על ידי וועדת הערר.
4. ביום 6.3.11 חזר בית המשפט לעניינים מנהליים על ההלכה לפיה אפילו איחור של יום אחד במתן תשובה להשגה מצדיק קבלתה במלואה, וזאת במסגרת החלטת כב' השופטת זהבה בוסתן בעת"מ 19469-06-10 **איי אי ג'י ישראל חברה לביטוח בע"מ נ' עיריית פתח תקווה ואח'**.
5. אשר על כן מתבקש מנהל הארנונה הנכבד להורות על קבלת ההשגה במלואה, בהתאם למפורט בהשגה.

בכבוד רב,

(שם המחזיק המחוייב בארנונה)